**Ministru kabineta noteikumu projekta “Grozījumi Ministru kabineta 2017.gada 31.janvāra noteikumos Nr.69 „Darbības programmas „Izaugsme un nodarbinātība”** **prioritārā virziena „Ilgtspējīga transporta sistēma” 6.2.1.specifiskā atbalsta mērķa „Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti” 6.2.1.1.pasākuma “Latvijas dzelzceļa tīkla elektrifikācija” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punkts.Ministru kabineta 2017.gada 28.februāra sēdes protokollēmuma “Rīkojuma projekts “Grozījumi Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā "Izaugsme un nodarbinātība"" (prot.Nr.10 22.§.) 6.punkts.Ministru kabineta 2017.gada 29.marta rīkojuma Nr.160 “Grozījumi Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā “Izaugsme un nodarbinātība”” 41.un 42.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017.gada 31.janvāra noteikumos Nr.69 “Darbības programmas “Izaugsme un nodarbinātība” prioritārā virziena „Ilgtspējīga transporta sistēma” 6.2.1.specifiskā atbalsta mērķa „Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti” 6.2.1.1.pasākuma “Latvijas dzelzceļa tīkla elektrifikācija” īstenošanas noteikumi“ (turpmāk – MK noteikumi Nr.69) noteiktais iznākuma rādītājs - rekonstruēto vai modernizēto dzelzceļa līniju kopējais garums - un rezultāta rādītājs - CO2 emisijas dzelzceļa pārvadājumos - izriet no Eiropas Savienības struktūrfondu un Kohēzijas fonda 2014. – 2020.gada plānošanas perioda darbības programmas “Izaugsme un nodarbinātība”, kas apstiprināta ar Ministru kabineta 2015.gada 4.februāra rīkojumu Nr.62 “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmu “Izaugsme un nodarbinātība”” .Atbilstoši Ministru kabineta 2017.gada 29.marta rīkojuma Nr.160 “Grozījumi Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmā “Izaugsme un nodarbinātība””, kas publicēts Latvijas Vēstnesī 2017.gada 31.martā:1. 41.punktam 6.2.1.specifiskā atbalsta mērķa „Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti” 6.2.1.1.pasākuma “Latvijas dzelzceļa tīkla elektrifikācija” rezultātu rādītājs - CO2 emisijas dzelzceļa pārvadājumos – precizēts nosakot, ka sākotnējā vērtība (2012.gadā) ir 225 126 t/gadā un plānotā vērtība (2023.gadā) – 180 000 t/gadā;
2. 42.punktam 6.2.1.specifiskā atbalsta mērķa „Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti” 6.2.1.1.pasākuma “Latvijas dzelzceļa tīkla elektrifikācija” iznākuma rādītājs - rekonstruēto vai modernizēto dzelzceļa līniju kopējais garums – precizēts nosakot, ka plānotā vērtība (2023.gadā) ir 300 km.

Atbilstoši Ministru kabineta 2017.gada 17.janvāra sēdes protokollēmuma “Informatīvais ziņojums “Par lielā projekta “Latvijas dzelzceļa tīkla elektrifikācija” sagatavošanas progresu, izmaksu un ieguvumu analīzes rezultātiem un projekta īstenošanas risinājumiem”” (prot.Nr.3, 39.§.) 2.punktam 6.2.1.1.pasākuma ietvaros ir atbalstīta lielā projekta “Latvijas dzelzceļa tīkla elektrifikācija” I posma īstenošana, kas paredz dzelzceļa tīkla elektrifikāciju posmā Daugavpils-Krustpils-Rīga (Šķirotava) un Rēzekne-Krustpils-Rīga (Šķirotava). Ievērojot minēto, 6.2.1.1.pasākuma “Latvijas dzelzceļa tīkla elektrifikācija” iznākuma rādītāja - rekonstruēto vai modernizēto dzelzceļa līniju kopējais garums – plānotā vērtība (2023.gadā) nosakāma 300 km.Lielā projekta sagatavošanas fāzē, piesaistot JASPERS konsultantus un veicot elektrifikācijas variantu daudzkritēriju analīzi, tika secināts, ka, lai nodrošinātu vienotu CO2 emisiju aprēķina metodi un ziņošanas formātu, rezultāta rādītāja vērtība ir aprēķināma, izmantojot projicēto dīzeļdegvielas patēriņu uz kravas satiksmes vkm, kas aprēķināts, izmantojot CO2 emisiju faktoru saskaņā ar Starptautiskā klimata pārmaiņu paneļa (IPCC) aprēķina metodiku. Turklāt, jāatzīmē, ka CO2 aprēķini sākotnēji tika veikti visam Latvijas dzelzceļa tīklam. Taču, ņemot vērā pieejamo finansējuma apjomu un Ministru kabinetā konceptuāli atbalstīto projekta I posma īstenošanas virzienu, tika mainīta rezultāta rādītāja aprēķina metodoloģija. Līdz ar to, nepieciešams veikt attiecīgus grozījumus MK noteikumos Nr.69, lai precizētu 6.2.1.specifiskā atbalsta mērķa „Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti” 6.2.1.1.pasākuma “Latvijas dzelzceļa tīkla elektrifikācija” ietvaros līdz 2023.gada 31.decembrim sasniedzamos iznākuma un rezultāta rādītājus, t.i. noteikt:1. rezultāta rādītāju – CO2 emisijas dzelzceļa pārvadājumos samazinātas no 225 126 t/gadā līdz 180 000 t/gadā;
2. iznākuma rādītāju – rekonstruēto vai modernizēto dzelzceļa līniju kopējais garums – 300 km.

Ierosinātie grozījumi MK noteikumos Nr.69 neparedz nepieciešamību veikt grozījumus atlases nolikumā. Ņemot vērā, ka viens no specifiskajiem atbalsta kritērijiem noteic, ka projektam jānodrošina MK noteikumos par specifiskā atbalsta mērķa pasākuma īstenošanu, t.i. MK noteikumos Nr.69 noteikto rezultāta un iznākuma rādītāja sasniegšanu, tad, ja projekta vērtēšana tiek veikta līdz grozījumu spēkā stāšanās brīdim, projekts apstiprināms ar nosacījumu, lēmumā izvirzot atbilstošu nosacījumu papildināt vai precizēt projekta iesniegumu. |
| 3. | Projekta izstrādē iesaistītās institūcijas | Satiksmes ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzelzceļa infrastruktūras lietotāji un ar tiem saistītie citu transporta veidu satiksmes dalībnieki |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts izsludināts Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji Ministru kabineta 2007.gada 7.aprīļa noteikumu Nr.300 “Ministru kabineta kārtības rullis” noteiktajā kārtībā varēs līdzdarboties Ministru kabineta noteikumu projekta izstrādē, sniedzot atzinumu un viedokli par Valsts sekretāru sanāksmē izsludināto Ministru kabineta noteikumu projektu. |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija kā atbildīgā iestāde, Centrālā finanšu un līgumu aģentūra kā sadarbības iestāde.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Anotācijas III, IV, V sadaļa - projekts šo jomu neskar.

Satiksmes ministrs U.Augulis

Valsts sekretārs K.Ozoliņš

09.05.2017. 15:22

903

I.Rubika, 67028046

Iveta.Rubika@sam.gov.lv